b'\n_START_ARTICLE_\nSkyr\n_START_PARAGRAPH_\nSkyr je islandski mle\xc4\x8dni izdelek. Po konsistenci je podoben gr\xc5\xa1kemu jogurtu, a je bla\xc5\xbejega okusa. U\xc5\xbeiva se kot jogurt, vendar spada med sve\xc5\xbee sire (kot na primer skuta). \xc5\xbde ve\xc4\x8d stoletij je zna\xc4\x8dilna sestavina islandske kuhinje. Ima kiselkast mle\xc4\x8dni okus, z nekoliko sladkobnosti. Tradicionalno se postre\xc5\xbee hladen z mlekom in sladkornim posipom. Na trgu so tudi razli\xc4\x8dice z dodanimi aromami, kot so sadni okusi in vanilija.. Vsebuje veliko kakovostnih beljakovin in zelo malo ma\xc5\xa1\xc4\x8dob, hkrati pa ni\xc4\x8d ve\xc4\x8d sladkorja kot obi\xc4\x8dajen jogurt. Izdelujejo ga iz posnetega mleka s procesom odcejanja, zaradi \xc4\x8desar je \xc4\x8dvrstej\xc5\xa1i in pridobi zna\xc4\x8dilno strukturo. Za izdelavo enega lon\xc4\x8dka porabijo do \xc5\xa1tirikrat ve\xc4\x8d mleka kot za lon\xc4\x8dek obi\xc4\x8dajnega jogurta.'